el el el el el el el el el el el el el el en el el en en en en el en en el en el el el en en el el el el el el el el el el el el el el el el el el el el el el el el el el el el el el el
Ελπίζω να σου αρέσει να συνεισφέρεις εδώ. Η λειτουργία της Βικιπαίδειας είναι πολύ εύκολη, ακόμα και η συγγραφή κάποιου λήμματος μπορεί να ξεκινήσει χωρίς να γνωρίζεις τις λεπτομέρειες. Σημαντικό είναι ότι δεν μπορείς να καταστρέψεις ολοκληρωτικά ένα λήμμα αφού υπάρχει πρόνοια για την αποθήκευση παλιών εκδόσεων που πολύ εύκολα μπορούν να επανέλθουν όταν χρειάζεται, οπότε δεν χρειάζεται να ανησυχείς ή να διστάζεις. Χρησιμοποίησε την βοήθεια για ό,τι απορία έχεις. Διάβασε την Πολιτική που ακολουθεί η Βικιπαίδεια. Επισκέψου την Αγορά όπου μπορείς να διαβάσεις όλα τα σχετικά για αυτό τον ιστοχώρο, να εκφράσεις απόψεις και να κάνεις ερωτήσεις.
Μερικές ιδέες και κόλπα για να ξεκινήσεις:
Δες την εισαγωγή στην επεξεργασία με τον οπτικό επεξεργαστή.
Μπορείς να πειραματιστείς στο πρόχειρο.
Μπορείς να υπογράφεις χρησιμοποιώντας τέσσερις περισπωμένες, έτσι: ~~~~. Αυτό εμφανίζει το όνομα χρήστη σου, και την ημερομηνία και ώρα που υπόγραψες το μήνυμα. Πάντα να υπογράφεις στις σελίδες συζήτησης, ποτέ μην υπογράφεις στα λήμματα.
Δες τον Οδηγό δημιουργίας νέου λήμματος.
Μπορείς να με ρωτήσεις ότι χρειάζεσαι στη δική μου σελίδα συζήτησης. Μην ανησυχείς και μην φοβάσαι για τίποτε. Κι εγώ ήμουν ένας άσχετος όταν ξεκίνησα.
Μια παράκληση: Αν μπορείς και επιθυμείς συμπλήρωσε αυτό το πολύ μικρό ερωτηματολόγιο που δεν θα σου πάρει πάνω από ένα λεπτό: https://blog.wikimedia.gr/new-users-form-2020/
Σου εύχομαι καλή συμμετοχή! — geraki (συζήτηση) 16:51, 18 Ιουνίου 2020 (UTC)
Για λήμμα Εθνικής Ελλάδας (ποδόσφαιρο ανδρών)Επεξεργασία
Καλησπέρα σας. Αρχικά να ευχαριστήσω τόσο για την γενικότερη συνεισφορά, όσο και για αυτήν στο συγκεκριμένο λήμμα. Μετά τις τροποποιήσεις σας μου εμφανίζεται ένα πολύ μεγάλο κομμάτι του λήμματος σαν να είναι ολόκληρο (όχι μόνο οι πίνακες, αλλά ακόμα και το κείμενο) σε πρότυπο. Δεν ξέρω αν αυτό έχει γίνει σκοπίμως ή κατά λάθος ή αν είναι κάποιο τεχνικό πρόβλημα. Υπάρχει περίπτωση να αλλάξει / διορθωθεί; Ευχαριστώ.--Harry Deconstructing (συζήτηση) 17:09, 16 Ιουνίου 2022 (UTC)
Καλησπέρα σας. Δεν κατάλαβα ακριβώς τι εννοείτε. Αν θεωρείτε πως κάτι χρειάζεται διόρθωση, μπορείτε να το διορθώσετε. Christaroulis (συζήτηση) 17:28, 16 Ιουνίου 2022 (UTC)
@Christaroulis Καλησπέρα και πάλι. Συγγνώμη αν δεν ήμουν σαφής. Θα προσπαθήσω να εξηγήσω. Όταν πατάω για την επεξεργασία (όχι επεξεργασία κώδικα) του λήμματος, μπορώ να παρέμβω, με τον πολύ απλό τρόπο που μπορεί να παρέμβει κανείς στην οπτική επεξεργασία, ως ένα σημείο. Από το σημείο που είναι οι "παλαιότερες κλήσεις" και μετά, από τον πίνακα των πρόσφατων κλήσεων και μετά, μου εμφανίζεται μονοκόμματο ό,τι υπάρχει από εκεί και κάτω και μέχρι το τέλος του λήμματος, ως πρότυπο. Γι' αυτό ρωτάω αν αυτό είναι κάποιο τεχνικό πρόβλημα ή αν έχει γίνει σκοπίμως. Και επειδή νομίζω ότι δεν υπήρχε πριν (μπορεί να κάνω λάθος) και επειδή είχατε κάνει τις τελευταίες τροποποιήσεις, γι' αυτό απευθύνομαι σε εσάς μήπως γνωρίζετε. Αν μπορούσα να το διορθώσω, θα το έκανα, (αν και πάλι θα σας ενοχλούσα γιατί δεν θα ήθελα να κάνω κάποια παρέμβαση σε κάτι που ενδεχομένως συνειδητά είχατε επιλέξει). Αν μπορείτε να βοηθήσετε, ευχαριστώ εκ των προτέρων. Harry Deconstructing (συζήτηση) 17:39, 16 Ιουνίου 2022 (UTC)
Νομίζω πως κατάλαβα τι εννοείτε. Δεν έγινε σκοπίμως, και Θα προσπαθήσω να το διορθώσω. Αν δεν τα καταφέρω, ας το διορθώσει κάποιος άλλος.
Ευχαριστώ πολύ για την παρατήρηση. Να είστε καλά. Christaroulis (συζήτηση) 18:51, 16 Ιουνίου 2022 (UTC)
Μπορείτε να ελέγξετε αν διορθώθηκε τώρα; Christaroulis (συζήτηση) 19:18, 16 Ιουνίου 2022 (UTC)
@Christaroulis Ναι, νομίζω ότι διορθώθηκε. Ευχαριστώ πολύ. Harry Deconstructing (συζήτηση) 22:09, 16 Ιουνίου 2022 (UTC)